విజయాలు పెద్దంతగా లేకపోయినా పారితోషికం పెంచుకోవడానికి ఓ స్టార్ హీరోయిన్ నయా ప్లాన్ వేసిందట. అమ్మడి పథక రచన చూసి ఔరా అంటున్నారు దర్శక నిర్మాతలు.రకుల్ ప్రీత్సింగ్కు అందం మాత్రమే ఆభరణం కాదు. అదృష్టం కూడా బాగా కలిసొచ్చిందన్నది ఇండస్ట్రీ వర్గాల చెప్పే మాట. తొలి తెలుగు చిత్రం 'కెరటం' ప్లాప్ అయినా 'వెంకటాద్రి ఎక్స్ ప్రెస్'తో హిట్ ట్రాక్లోకి వచ్చిందీ అమ్మడు. ఆ తర్వాత కూడా విజయాలకంటే పరాజయాలే ఆమె ఖాతాలో ఎక్కువ జమయ్యాయి. అయినా కూడా ఊహించని విధంగా రకుల్కు ఇటు తెలుగు, తమిళంతో పాటు అటు హిందీలోనూ అవకాశాలు వస్తూనే ఉన్నాయి. గత యేడాది రకుల్ నటించిన సినిమాల్లో 'ధృవ' నిరాశ పరిచినా, 'నాన్నకు ప్రేమతో...', 'సరైనోడు' మంచి విజయమే సాధించాయి.ఇక ఈ యేడాది రకుల్ ఏకంగా ఐదు చిత్రాల్లో నటించింది. మొదట వచ్చిన 'విన్నర్' తీవ్ర నిరాశకు గురిచేసినా ఆ తర్వాత వచ్చిన 'రారండోయ్ వేడుక చూద్దాం', 'జయ జానకి నాయక' చిత్రాలు ఈ చిన్నదానికి కాస్తంత ఓదార్పును అందించాయి. ఇక ఎప్పటి నుండో ప్రిన్స్ మహేశ్ సరసన నటించాలని తహతహలాడుతున్న రకుల్ కోరిక 'స్పైడర్'తో తీరిపోయింది. ఈ సినిమా తెలుగుతో పాటు తమిళంలోనూ రూపుదిద్దుకోవడం విశేషం. ఇంతకూ విషయం ఏమంటే.. 'స్పైడర్'కు వచ్చిన క్రేజ్ను దృష్టిలో పెట్టుకుని రకుల్ ఇప్పుడు అమాంతంగా తన రెమ్యూనరేషన్ను పెంచేసిందట.'స్పైడర్' రిజల్ట్పై ఇంకా పూర్తి స్థాయిలో క్లారిటీ రాకపోయినా రకుల్కు భారీ మొత్తాన్ని ఇవ్వడానికి తమిళ నిర్మాతలు అభ్యంతరం పెట్టడం లేదట. ఇవాళ తమిళ స్టార్ హీరోలందరూ తమ చిత్రాలను తెలుగులోనూ డబ్ చేయడానికి ఆసక్తి చూపుతున్నారు. తెలుగులో వారి మార్కెట్ ఎలా ఉన్నా రకుల్ ఇప్పటికే తెలుగులో స్టార్ హీరోయిన్ కాబట్టి ఆమెకు కోట్లలో రెమ్యూనరేషన్ ఇచ్చినా నష్టం ఉండదని, తమకు టాలీవుడ్ బిజినెస్ బాగా జరుగుతుందని భావిస్తున్నారట. కోలీవుడ్ నిర్మాతల నుండీ పాజిటివ్ రెస్పాన్స్ రావడంతో రకుల్ సైతం తెలుగు కంటే తమిళ చిత్రాలను అంగీకరించడానికే ఆసక్తి చూపుతోందట. ప్రస్తుతం కార్తీ సరసన రకుల్ 'తీరన్ అధికారం ఒండ్రు' చిత్రంలో నటిస్తోంది. ఈ మూవీ తెలుగులో 'ఖాకీ' పేరుతో డబ్ అవుతోంది. మొత్తం మీద రెండు భాషల్లో ఉన్న క్రేజ్ను అమ్మడు బాగానే ఉపయోగించుకుంటోందని, నయనతార, అనుష్క తర్వాత దక్షిణాదిలో భారీ రెమ్యూనరేషన్ తీసుకుంటోంది రకుల్ మాత్రమే అని సినీజనం అనుకుంటున్నారు. మరి ఈ ఊపు ఎంతవరకూ సాగుతుందో చూద్దాం.
vijayaalu peddantagaa lekapoyina paaritoshikam penchukoovadaaniki oo star heroin nayaa plan vesindata. ammadi pathaka rachana chusi auraa antunnaru darsaka nirmaatalu.rakul preetsingku andam matrame aabharanam kaadu. adrushtam kuudaa baga kalisochindannadi industry vargala cheppe maata. toli telugu chitram 'keratam' plap aina 'venkataadri ex press'thoo hit tracloki vachindii ammadu. aa tarvaata kuudaa vijayalakante parajayale aame khaataalo ekkuva jamayyai. aina kuudaa oohinchani vidhamgaa rakulku itu telugu, tamilamtho paatu atu hindiiloonuu avakaasaalu vastune unnaayi. gatha yedadi rakul natinchina cinemallo 'dhruva' niraasa parichina, 'naannaku prematho...', 'sarainodu' manchi vijayame saadhinchaayi.ika ee yedadi rakul ekamgaa aidu chitraallo natinchindi. modata vachina 'vinner' teevra niraasaku gurichesina aa tarvaata vachina 'rarandoy veduka chuddam', 'jaya jaanaki nayaka' chitraalu ee chinnadaaniki kaastanta odaarpunu andinchaayi. ika eppati nundo prins mahesh sarasana natinchaalani tahatahalaadutunna rakul korika 'spider'thoo teeripoyindi. ee sinima telugutho paatu tamilamloonuu roopudiddukovadam visesham. intakuu vishayam emante.. 'spider'ku vachina krejnu drushtilo pettukuni rakul ippudu amaantamgaa tana remunerationnu penchesindata.'spider' rijaltpy inka puurti sthaayilo clarity rakapoyina rakulku bhari mottaanni ivvadaaniki tamila nirmaatalu abhyantaram pettadam ledata. ivaala tamila star heerolandaru tama chitraalanu teluguloonuu dub cheyadaaniki aasakti chuuputunnaaru. telugulo vaari market ela unna rakul ippatike telugulo star heroin kabatti aameku kotlalo remuneration ichina nashtam undadani, tamaku tollivood bijines baga jarugutundani bhaavistunnaarata. kolivud nirmaatala nundi pajitive respans raavadamtho rakul saitam telugu kante tamila chitraalanu angeekarinchadaanike aasakti chuuputoondata. prastutam kaartii sarasana rakul 'teeran adhikaaram ondru' chitramlo natistondi. ee moovee telugulo 'khaki' paerutho dub avutondi. mottam meeda rendu bhaashallo unna krejnu ammadu bagane upayoginchukuntondani, nayanatara, anushka tarvaata dakshinaadilo bhari remuneration teesukuntondi rakul matrame ani sineejanam anukuntunnaru. mari ee oopu entavarakuu saagutundo chuddam.